
ANUNȚ
privind consultarea publică a proiectului de Decizie cu privire la amalgamarea voluntară a unităților administrativ-teritoriale
 
 
Primăria satului Putinești informează publicul interesat despre organizarea consultării publice asupra proiectului de Decizie cu privire la amalgamarea voluntară a unităților administrativ-teritoriale: 
· Satul Putinești;
· Comuna Gura Căinarului;
· Comuna Sevirova.
 
     Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico -procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.

     Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.
 
     Proiectul de decizie și materialele aferente (nota informativă, analiza conform pct. 12 din Metodologie, viziunea UAT-urilor amalgamate, alte documente relevante) pot fi consultate:
• la sediul Primăriei satului Putinești
• pe pagina web oficială: https://putinesti.primarie.md  
• alte platforme : particip.gov.md 
 
   Modalitatea de participare
Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.
 
   Recomandările pot fi expediate până la data de 14 iulie 2026, prin:
• e-mail: primaria.putinesti@gmail.com
• poștă sau depunere la sediul primăriei
 
Persoană responsabilă
Pentru informații suplimentare, vă puteți adresa:
Nume, prenume: Chefu Ghenadie
Funcția: primar al satului Putinești
Tel.: 0250-35-388

